Fyret ble tent den 17. oktober 1871. I 1897 ble fyrlyset forsterket ved installasjon av nytt fyrapparat. Landingen ble utbedret i 1908, blant annet med ei svingkran. Da fyrvokteren gikk av med pensjon i 1936, ble fyrstasjonen lagt ned og erstattet med ei gassfyrlykt som fikk utvidet antall fargede sektorer med fem. Huset ble solgt og revet (det ble bygd opp igjen på Stranda), og eiendommen gikk tilbake til grunneieren. Lyktehuset ble stående igjen i mange år, men ble fullstendig ødelagt av lynnedslag. Grunnmurene til bygningene står fremdeles.